ועדת החינוך, התרבות והספורט, כנסת 24, פרוטוקול מספר 64, 2021-12-08 09:28

שרן השכל: אני פותחת את ישיבת ועדת החינוך, התרבות והספורט של הכנסת.

שרן השכל: בוקר טוב לכולם, בוקר טוב לכל הנוכחים.

שרן השכל: הדיון היום יתקיים לעניין תקנות קורונה, תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך והוראות נוספות) (תיקון מס' 7), התשפ"ב-2021.

שרן השכל: אנחנו נפתח אולי עם איזו שהיא סקירה של היועצת המשפטית, ולאחר מכן נשמע את משרד הבריאות.

שרן השכל: בבקשה תמי.

תמי סלע: אז בעצם כרגע לפנינו תיקון מס' 7 לתקנות, שתמיד זאת הוראת שעה, אבל זאת הוראת שעה קצרה עוד יותר, שבעצם בתוקף מאתמול ועד היום.

תמי סלע: זה מה שאנחנו מכנים מבצע אנטיגן 3.

תמי סלע: זה בעצם מכניס את החובה להגיע לבית הספר, עם החזרה מחופשת החנוכה, עם הצהרה חתומה על ידי ההורים שבוצעה בדיקה מהירה שתוצאותיה היו שליליות.

תמי סלע: הכניסו פה באמת במתווה שפה בתקנות הערות שהיו כשדנו במתווים הקודמים של חגי תשרי, גם לעניין חריגים לילדים עם מוגבלויות, אז גם ילד עם תעודת נכה וגם ילד שיש לו, שהוא בעצם בשילוב וועדה קבעה שיש לו מוגבלויות מסויימות הוא פטור מהבדיקה הזו.

תמי סלע: וגם ילד שהוא עם תו ירוק פתור מהבדיקה הזו.

תמי סלע: ההוראה חלה גם לגבי צהרונים, גם לגבי גני ילדים מגיל שלוש ובתי ספר יסודיים א' עד ו'.

תמי סלע: ויש שם הוראה שהיא ליומיים, זאת אומרת אתמול והיום, מי שביצע אתמול לא צריך לעשות גם היום, אבל באמת להקיף את כל מי שחוזר לבית הספר, שזה לא יהיה רק יום אחד.

תמי סלע: וזה חל רק על מי שהיה בעצם בחופשת חנוכה.

תמי סלע: על המגזר הרלוונטי.

תמי סלע: אני לא יודעת אם מתכוונים גם להחיל על מי שחוזר למשל מחופשת קריסטמס בהמשך, משהו דומה, זה כרגע לא על שולחננו העניין הזה.

שרן השכל: אני ממש מתנצלת, אני אצטרך לקחת הפסקה של חמש דקות.

שרן השכל: אנחנו חוזרים חזרה לדיון.

שרן השכל: אני פותחת אותו מחדש.

שרן השכל: תמי בבקשה.

תמי סלע: אז בעצם הצגתי את מה שיש, ואם יש עוד הסברים של המשרדים אז יסבירו.

תמי סלע: המבצע עצמו כבר התחיל אתמול, וזה היום השני שלו, ובעצם מחר התקנות האלה כבר לא בתוקף.

תמי סלע: יש לנו ברקע את התקנות הכלליות באמת על הגבלת פעילות של מוסדות חינוך, שהתוקף שלהם הוא עד השנים עשר בדצמבר, זאת אומרת עד יום ראשון הקרוב.

תמי סלע: ושם יש את ההסברים הכלליים.

תמי סלע: בהקשר הזה חשוב אולי לשמוע מה באמת המסקנות, התובנות, לגבי המבצעים הקודמים.

תמי סלע: כי יש להם עלות.

תמי סלע: האם היתה יעילות, האם היה שיתוף פעולה, מה ההערכה לגבי הפחתת תחלואה שנכנסת לבתי ספר כתוצאה מהמבצעים האלה.

תמי סלע: בטח לגבי המבצע הנוכחי עוד אין ממש נתונים.

שרן השכל: תודה רבה תמי.

שרן השכל: אני אשמח שמשרד הבריאות יבוא ויחלוק אתנו קודם כל את איך אמור להראות מבצע אנטיסן של חנוכה, ובאמת מהנתונים שאספנו משני המבצעים האחרונים, מה היו התוצאות.

טל וינר שילה: אני יכולה לספר רק על איך זה יכול להראות.

טל וינר שילה: אילנה, שהיתה פה, היתה צריכה לצאת לוועדת חוקה, היא תחזור בהמשך, כשהיא תוכל לצאת משם.

טל וינר שילה: הנתונים נמצאים בידיה.

טל וינר שילה: גם נמצאים איתנו נציגי משרד ראש הממשלה שגם ביקשו לקדם את התהליך הזה ביחד איתנו, והם גם יכולים להציג חלק מהדברים.

טל וינר שילה: בעצם העקרון המחנה הוא שלאחר חופשת החנוכה תלמידים יצטרכו להראות ולהצהיר על תוצאה שלילית בבדיקת אנטיגן שבוצעה.

טל וינר שילה: במטרה בעצם למנוע תחלואה עקב אירועי החג, הדלקות נרות משותפות, פסטיגלים, אירועים, בעצם בין היתר לאתר את מוקדי התחלואה, ואם חלילה יש תחלואה אז למנוע התפרצויות.

שרן השכל: יש לי שאלה, הגיעה אליי פנייה של אחד האזרחים, אמר לי שבגני הילדים חילקו לילדים עצמם, או בפעוטונים, לילדים עצמם בעצם את הבדיקה, ולא להורים.

שרן השכל: זה נכון?

לירן שפיגל: אני לא יודע, צריך לבדוק.

לירן שפיגל: אני לא מכיר דבר כזה.

שרן השכל: היו פשוט הורים מאוד מאוד מודאגים, משום שילדים, גם על האריזה כתוב לדעתי שיש שם חומרים רעילים ומסוכנים בתוך הבדיקה.

שרן השכל: הרי יש את החומר הזה שלתוכו צריך להכניס את המטוש, ולמעשה כשנותנים את זה בידיים של ילד קטן, גם בגיל שלוש או גיל קטן, הם עלולים למעשה לשחק עם זה, לבלוע את הרעל או משהו כזה.

שרן השכל: כלומר השאלה למה זה לא ניתן להורים וזה ניתן לילדים.

לירן שפיגל: אני לא יודע אם זה נכון.

לירן שפיגל: אני מבין שאריה נמצא בזום.

אריה מור: בוקר טוב.

אריה מור: אני אתן לכם את הנתונים של כל המבצעים האחרונים.

אריה מור: אנחנו מדברים על מבצע אנטיגן 1, הוא היה בראשון לספטמבר, במהלך חזרה ללימודים.

אריה מור: האוכלוסיה היתה גנים עד כיתה ט'.

אריה מור: חולקו שני מיליון בדיקות.

אריה מור: ואז לא היתה כל כך חובה של הביצוע.

אריה מור: באנטיגן 2, זה היה בעמדות חלוקה במד"א להורים ולאוכלוסיה.

אריה מור: חילקנו, האוכלוסיה היתה גם עד כיתה ז', מיליון וחצי ערכות.

אריה מור: בתוך המהלך הזה בסך הכל פטורי הבידוד לא לקחו, וזה בסדר.

אריה מור: מד"א חילקו אחד נקודה עשרים וחמש מיליון ערכות, ואחרי חופשת הסוכות אנחנו פיתחנו מערכת דיגיטלית, מתוך מיליון מאתיים וחמישים אלף דיווחו במערכות ההורים על ביצוע בדיקות כחמש מאות אלף דיווחים דיגיטליים, וכל השאר הגיעו עם טפסים ידניים.

אריה מור: במהלך הראשון נמצאו כשלושת אלפים מאומתים.

אריה מור: זה חסך למעשה שלושת אלפים כיתות, כי בהנחה שכל מאומת מכיתה היה מכניס כיתה שלמה לבידוד.

אריה מור: באנטיגן 3, שהתחלנו אותו ביום חמישי שלפני חג הסוכות,

שרן השכל: סליחה, אני מתנצלת, קוראים לי בדחיפות.

שרן השכל: יוסי שיין יחליף אותי לשתי דקות, ואני כבר אחזור.

שרן השכל: היו"ר יוסף שיין)

אריה מור: במהלך היומיים האלה של לפני חג הסוכות חילקנו תשע מאות ותשע אלף ערכות באמצעות התלמידים.

אריה מור: בגן הם קיבלו את זה באמצעות ההורים.

אריה מור: אני לא מכיר את המקרה הפרטני שדיברתם עליו.

אריה מור: הביצוע היה באמת מצויין.

אריה מור: עד אתמול לפנות בוקר, עד אתמול בשמונה בבוקר דווחו במערכות על ידי ההורים באופן ישיר, במערכות הדיווח, חמש מאות חמישים אלף דיווחים.

אריה מור: שבעים ושבעה אחוז במגזר היהודי.

אריה מור: ובמגזר החרדי אחוז מאוד נמוך.

אריה מור: הם לא מדווחים באינטרנט ולכן הנאמני קורונה שאספו את אישורי ההורים במהלך היום אתמול ובמהלך היום מזינים לתוך המערכת שיצרנו להם, על מנת שתהיה לנו אינדיקציה.

אריה מור: על פי הנתונים שאנחנו יודעים כרגע, ולכל אורך התהליך אתמול של ההזנה, או שלשום של ההזנה על ידי ההורים, הדיווחים על ידי ההורים, אנחנו רואים את אותו יחס שהיה גם בשני המבצעים הקודמים, כלומר משהו כמו אחד למאה אלף.

אריה מור: כך שעד עכשיו, כשזה שש מאות מאומתים, אני מעריך שנעמוד על אלף מאומתים בכל המבצע הזה, שזה חוסך למעשה אלף כיתות.

אריה מור: אלף כיתות בממוצע, כפול שלושים, זה שלושים אלף מבודדים.

אריה מור: זה הערך של זה.

אריה מור: כמה זה עלה, אין לי מושג.

אריה מור: משרד הבריאות צריך להגיד כמה עולה בדיקת אנטיגן.

אריה מור: אני מסכים שהערכות האלה זה ערכות שנרכשו לפני חודש ומעלה.

אריה מור: חלקם היו בתוך בתי הספר כבר וברשויות המקומיות עבור גני הילדים.

אריה מור: ובמהלך שלושת הימים האחרונים השלמנו לכל בתי הספר ולכל הרשויות את הכמות הנדרשת באמצעות המשל"ט של משרד הבריאות, על מנת לעמוד בסטנדרט המלאים הנדרש עבור כיתה ירוקה להמשך.

אריה מור: לגבי המגזר הלא יהודי, הם יוצאים לחופשה בעשרים ושלישי, עשרים ורביעי לדצמבר.

אריה מור: עד אז אנחנו ניתן להם ונחלק להם את הערכות לביצוע של הבדיקה בתאריך השמיני-תשיעי לינואר, בעת חזרתם מחופשת החורף.

תמי סלע: רציתי לשאול, לגבי הבדיקות החיוביות, בעצם אני מניחה שהם נדרשים אחר כך לעשות PCR גם, עד כמה יש הערכה,

אריה מור: כן, בהחלט.

אריה מור: ברוב המקרים גם מי שעבר, וגם כשאנחנו רואים את זה בכיתה הירוקה, ברוב המקרים מי שהיה חיובי באנטיגן זה גם חיובי ב-PCR כמובן.

יוסף טייב: התלמידים החיוביים, מה מצבם?

יוסף טייב: איך אתה רואה אותם, מבחינה בריאותית?

יוסף טייב: הבדיקה היא חיובית, אבל מצבם היומיומי בבית, הם בסדר?

יוסף טייב: מה מצבם?

יוסף טייב: איך המחלה משפיעה עליהם?

אריה מור: לפי מיטב הבנתי זה א-סימפטומטי.

יוסף טייב: כלומר רוב התלמידים זה א-סימפטומטיים, כלומר זו בדיקה חיובית,

אריה מור: להערכתי.

יוסף טייב: ומה זה אומר לנו, זאת אומרת שילד הוא א-סימפטומטי, הוא לא מרגיש כלום, הוא יכול להדביק, אבל הוא עצמו אין לו שום תופעות שהוא מרגיש אותן.

אריה מור: לפי מיטב הבנתי כן, אבל זה צריך לשאול את משרד הבריאות, לגבי כל אותן בדיקות אנטיגן.

יוסף טייב: כמה ילדים אנחנו יודעים היום יש חולים בתוך מערכת החינוך?

יוסף טייב: חולים, לא מדבר על כאלה שיצאו חיוביים.

אריה מור: אנחנו לא מדברים בחולים, אנחנו מדברים במאומתים.

אריה מור: אין לנו חולים.

אריה מור: יש לנו מאומתים.

אריה מור: המאומתים במערכת החינוך, שמתגלים בכיתה ירוקה או במגן חינוך, או בכלל, ילד שהולך להיבדק, מכל סיבה שהיא, למשל אם הוא חזר מחו"ל, אנחנו משהו כמו ארבעת אלפים חמש מאות.

אריה מור: אנחנו עדיין באותו טווח של הששים אחוז מהמאומתים באוכלוסיה.

יוסף טייב: היום קיבלנו נתון בבוקר שמקדם ההדבקה עלה ל-1.02.

יוסף טייב: זה כתוצאה מאותם ילדים מאומתים?

יוסף טייב: זה הנתון?

יוסף טייב: הוא המבטא של הדבר הזה?

אריה מור: הכל יכול להיות.

יוסף טייב: מה משרד הבריאות עונה על השאלות האלה?

טל וינר שילה: אילנה הנציגה של בריאות הציבור לא כאן.

טל וינר שילה: הלשכה המשפטית פה, אנחנו נשאל אותה מתי היא תחזור, היא היתה צריכה לצאת.

תמי סלע: אולי אני אעלה עוד נקודה שעלתה, ברשותך, נמצאת פה בזום אני מבינה נציגה של משרד ראש הממשלה.

יוסף טייב: יש פה באמת שאלה מאוד חשובה.

תמי סלע: נציגה של משרד ראש הממשלה יש איתנו בזום?

טל וינר שילה: נאמר לנו שתהיה.

טל וינר שילה: אני לא יודעת.

יוסף טייב: צריך פשוט לראות, כי אחת השאלות אני מניח שהיא מאוד חשובה לנו לשאול אותה כרגע בדיון הציבורי, מצד יש לנו את הוריאנט הדרום אפריקאי.

יוסף טייב: מצד שני אנחנו רואים שהמספרים של מקדם ההדבקה הגיעו ל-1.02, אז לא יודעים בדיוק מה זה אומר.

יוסף טייב: ומהצד האחר אנחנו שומעים, וכמו שאתה יודע חבר הכנסת פרוש, אנחנו רואים שדווקא הילדים שאנחנו רואים שהם מאומתים הם א-סימפטומטיים כמעט כולם.

יוסף טייב: זאת אומרת השאלה כרגע מבחינת הניתוח שלנו של המחלה, איפה אנחנו נמצאים.

יוסף טייב: אנחנו עוקבים כל יום אחרי הנתונים שמשרד הבריאות מפרסם.

יוסף טייב: אין לנו עלייה במספר החולים הקשים, לשמחתנו גם אין נפטרים כבר מספר שבועות רב.

יוסף טייב: אלא יש פה איזה חשש, שהוא יושב למעלה בגלל הדברים האלה.

יוסף טייב: והשאלה אם אנחנו צריכים לשנות איזו התנהגות, או פשוט לתת לזה להמשיך כך, גם להמשך החיסונים של הילדים.

יוסף טייב: ולהבין שזה מצב סטטי כזה, שנשאר, שלא דורש מאתנו הערכות של מצב חירום.

יוסף טייב: אני אומר, אנחנו כל הזמן באיזו שהיא חרדה גדולה.

יוסף טייב: ובו בזמן אנחנו רואים בבתי הספר שהנתונים לא משתנים באופן דרמטי, לפי מה שמציגים לנו.

יוסף טייב: אין איזה שינוי דרמטי.

יוסף טייב: יש חיוביות, אבל היא לא מראה לנו משהו שקורה, שהילדים לא חולים בתוך המערכת הזאת.

יוסף טייב: וזה הייתי רוצה לשמוע ממשרד הבריאות, איך הם רואים את התמונה הזאת.

יוסף טייב: כי אחרת זה דיון עם מספרים, זה דיון סטטיסטי.

יוסף טייב: הוא לא אומר לנו כלום לגבי המחלה בהתקדמותה, ולגבי המחלה בילדים.

יוסף טייב: אנחנו צריכים לדעת מה קורה פה.

יוסף טייב: (היו"ר שרן מרים השכל)

תמי סלע: מה שאני מבינה, גם מהמבצעי אנטיגן שהיו עד עכשיו, וגם במבצע הנוכחי, זה מצליח להפחית כניסה של תחלואה לבתי הספר, וגם בידודים של ילדים ושל בני משפחה נוספים, כתוצאה מזה, בבתי הספר.

תמי סלע: אז מבחינה זו זה משיג מטרה.

שרן השכל: אז כמה מאומתים יש לנו כרגע?

תמי סלע: ארבעת אלפים חמש מאות מאומתים.

אריה מור: אין סימפטומים.

אריה מור: רק מאומתים מבחינת הבדיקה.

תמי סלע: חלק מההורים דיווחו במערכת מקוונת, עכשיו במבצע האחרון כחצי מיליון דיווחו.

תמי סלע: והגילוי שהם חיוביים כתוצאה מהבדיקות אנטיגן זה משהו כמו אחד לאלף.

תמי סלע: משהו שרציתי להעלות, עלתה פה שאלה, על משהו שעלה בישיבה הקודמת, לגבי אותם ילדים שיוצאים לפעילויות,

שרן השכל: ההפרדה בתו הירוק,

תמי סלע: עדיין לא הובא חריג לעניין הזה,

שרן השכל: משרד החינוך, יש לכם איזה שהוא דבר לומר על העניין הזה?

שרן השכל: ההפרדה שיש בין התלמידים, עם התו הירוק?

לירן שפיגל: מחד אנחנו תומכים בהחרגה,

שרן השכל: בהחרגה בין תלמידים עם תו ירוק ובין לא?

לירן שפיגל: לא, בהחרגה בתקנות.

לירן שפיגל: אני אזכיר מה שאמרנו בדיון הקודם, שהנושא מוסדר בתקנות פעילות ציבורי או עסקי.

שרן השכל: אבל איך אתם מוציאים אותם לפעילות חוץ בית ספרית כאשר אתם נאלצים להפריד בין התלמידים?

לירן שפיגל: זה נמצא בתקנות, וצריך לתקן שם את התקנות.

שרן השכל: כן, אבל אמרנו את זה בישיבה הקודמת.

שרן השכל: זה לא בסדר.

לירן שפיגל: ביקשנו שיתקנו את התקנות.

לירן שפיגל: אני ניסיתי לברר לפני הדיון איפה הבקשה הזאת עומדת.

לירן שפיגל: לא קיבלתי עדיין תשובה.

לירן שפיגל: מה שכן, עשו בהנחיות האחרונות, חידדו את זה שבמוזיאונים יש החרגה.

לירן שפיגל: כלומר שמו דגש על הנושא של המוזיאונים.

שרן השכל: אז תקחו את התלמידים למוזיאונים.

שרן השכל: אז אני מבקשת שלדיון הבא גם אתם וגם משרד הבריאות תגיעו ביחד עם תשובה, לעניין ההפרדה בין תלמידים כשהם יוצאים לאולמות אירועים.

תמי סלע: והשאלה גם אם בינתיים, כל עוד אין החרגה, מה העמדה של משרד החינוך לגבי היצירה של תלמידים לפעילויות כאלה שבהן נדרש תו ירוק.

תמי סלע: האם יש אמירה, עד שאין חריג יצאו לפעילויות כאלה, כי לא מקובל שילדים יעשו ביניהם הפרדה על בסיס תו ירוק, או שתעשו מה שתחליטו ומה שחל, חל.

שרן השכל: אנחנו לא נאשר הפרדה ביניהם כשהם יוצאים לפעילויות מחוץ לבית הספר.

שרן השכל: אז אני מבקשת להגיע לישיבה הבאה בבקשה מוכנים גם לעניין הזה, לתת לנו תשובות.

שרן השכל: ולעניין החלוקה של הבדיקות, אריה ענה על זה?

תמי סלע: הוא אמר שהוא לא מכיר את המקרה הזה, שבגדול החלוקה זה להורים.

שרן השכל: אז אני מבקשת להוציא הנחיה ממשרד החינוך לכל מוסדות החינוך והוראה להעביר את זה להורים.

שרן השכל: מניחה אולי אפילו יסודי ותיכון זה מיותר, אבל גני ילדים, פעוטונים, באמת להוציא להם הנחייה ברורה, מכתבים ברורים לרשויות המקומיות, למשרד החינוך, שאת הבדיקות הם נותנים להורים כשהם באים לאסוף את הילדים מהגן, ולא לילדים אישית.

תמי סלע: עוד דבר שנמסר זה שבמגזר הלא יהודי יהיה מבצע כזה, כשהם יחזרו מחופשת הקריסמסט.

שרן השכל: אתם מתכננים מבצע אנטיגן נוסף?

טל וינר שילה: הכל בהתאם לנתוני התחלואה.

טל וינר שילה: מדברים כאן על סוף החודש, כשהדברים ייבחנו לקראת המועד המתאים.

שרן השכל: בסדר גמור.

שרן השכל: תמי, את רוצה לקרוא בבקשה את הסעיפים,

תמי סלע: תקנות סמכויות מיוחדות להתמודדות עם נגיף הקורונה החדש (הוראת שעה)(הגבלת פעילות של מוסדות המקיימים פעילות חינוך והוראות נוספות) (תיקון מס' 7) בתוקף סמכותה על פי סעיפים 4, 10, 23, 24 ו-25 לחוק סמכויות מיוחדות, ובאישור ועדת החינוך התרבות והספורט של הכנסת, במקרה הזה זה בדיעבד, מתקינה הממשלה תקנות אלה: הוראת שעה: בתקופה שבין יום ג' טבת התשפ"ב שבעה בדצמבר עד יום ד' בטבת התשפ"ב שמונה בדצמבר בתקנות סמכויות מיוחדות יבואו ההוראות הבאות:

תמי סלע: בתקנה 5 ב.א.

תמי סלע: בכותרת השוליים המלים של מי שאינו תלמיד ואינו עובד המוסד יימחקו.

תמי סלע: זו פשוט תקנה שעד עכשיו עסקה רק בכניסה של מי שאינו תלמיד ואינו עובד, ועכשיו הכניסו בה גם את הוראת השעה לגבי כניסת התלמידים, ורק לעניין הזה.

תמי סלע: תקנת משנה ב' לא תחול לגבי תלמיד שהוצגה לגביו הצהרה חתומה שיש לו תעודת נכה, תלמיד שהוצגה לגביו הצהרה חתומה שהוא תלמיד שנקבעה לו זכאות לשירותי חינוך מיוחדים בוועדת זכאות ואיפיון עקב אחת או יותר מהמוגבלויות המפורטות להלן, לפי סעיף 7.א.1.

תמי סלע: לחוק חינוך מיוחד: הפרעות נפשיות, מוגבלות על רצף האוטיזם, מוגבלות שכלית התפתחותית ומחלות ותסמונות נדירות.

תמי סלע: ותלמיד שהוצג לגביו אישור תו ירוק.

תמי סלע: ה.

תמי סלע: על אף תקנת משנה ב' במקרים שבהם יש קושי עם איסוף מיידי מהמוסד של תלמיד שלא הוצגה לגביו הצהרה כאמור באותה תקנת משנה, מנהל המוסד או מי מטעמו יאפשר את כניסתו למוסד, יפריד אותו ככל האפשר משאר התלמידים במוסד וידווח לאחראי על הקטין בהקדם לצורך איסופו.

לירן שפיגל: אני לא מכיר.

תמי סלע: כדאי לבדוק אם אילנה בדרכה אלינו, כי היו הרבה שאלות שנוגעות למצב התחלואה, ההתחסנות.

תמי סלע: האם רובם מאומתים או גם עם תסמינים, כמה חולים קשים יש, כמה מאושפזים בקרב הגילאים האלה.

שרן השכל: אני מעלה את הסעיפים להצבעה.

שרן השכל: אושר תודה רבה לכולם, תודה שהגעתם.

שרן השכל: אני מבקשת להגיע עם הדברים שביקשתי לישיבה הבאה.

שרן השכל: הישיבה נעולה.